Diari Oficial de la Generalitat Valenciana


Sumari del DOGV 2195, del 28-01-1994 (1994/830387)

RESOLUCIÓ de 11 de gener de 1994, del Rectorat de la Universitat de València, per la qual convoca a concurs públic una plaça de becari d'investigació a l'àrea de farmacologia.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   2195

Data del DOGV
:   28-01-1994

Secció del DOGV
:   AUTORITATS I PERSONAL

Número del document
:   1994/830387


Data del document
:   11-01-1994

Organisme emissor
:   Universitat de València

Tipus de document
:   Resolució

RESOLUCIÓ de 11 de gener de 1994, del Rectorat de la Universitat de València, per la qual convoca a concurs públic una plaça de becari d'investigació a l'àrea de farmacologia. [94/0379]  
Aquest rectorat, fent ús de les competències que li atribueix l'article 4t de l'OM de 27 de març de 1986, i segons que estableixen els estatuts d'aquesta universitat, convoca a concurs públic una plaça de becari d'investigació, d'acord amb les següents  
Bases de la convocatòria  
1. Títol del projecte: {REF Realització, amb inhibidors de la fosfodiesterasa, de l'estudi titulat "Investigació de nous fàrmacs com a relaxants del bronqui humà aïllat (broncodilatadors) i inhibidors selectius d'isoenzims de fosfodiesterases"}, dirigit pel professor Esteban J. Morcillo Sánchez Pedrós, del Departament de Farmacologia de la Facultat de Medicina.  
2. Nombre de places: 2.  
3. Perfil de la beca:  
3.1. Requisits:  
3.1.1. Títol de llicenciat en Ciències Biològiques, Farmàcia, Medicina o Química (qualsevol especialitat de la llicenciatura).  
3.1.2. Alumne de Tercer Cicle.  
3.1.3. Coneixement acreditat de l'idioma anglès (parlat/escrit).  
3.2. Objecte específic de la beca: formació en tècniques i estudis funcionals (farmacomecànic) i bioquímics (cromatografia líquida, activitat enzimàtica).  
3.3. Condicions de la beca:  
3.3.1. Durada: 1 any prorrogable.  
3.3.2. Dotació: 102.500 PTA/mes brutes.  
3.3.3. Incompatibilitat amb qualsevol altra beca o ajuda finançada amb fons públic o privat, i amb qualsevol sou o salari, tret dels contractes derivats de l'aplicació de l'article 11 de la Llei de Reforma Universitària (Llei 11/83, de 25 d'agost).  
3.3.4. Aquesta beca no estableix relació laboral ni contractual amb la Universitat de València, ni compromís quant a la posterior incorporació a la plantilla de la universitat.  
3.3.5. La presentació de sol·licitud per a la concessió de la beca implicarà la total acceptació de les bases d'aquesta convocatòria per part de la persona sol·licitant.  
4. Documentació: certificat acadèmic detallat i currículum amb fotocòpia que justifique l'adequació al perfil proposat i els mèrits aportats.  
5. Termini de presentació de sol·licituds: les sol·licituds s'hauran de presentar al Registre General de la Universitat de València (carrer de la Nau, 2) durant els 15 dies seguidors a la data de publicació d'aquesta convocatòria, adreçades al Vice-rectorat d'Investigació.  
6. Procediment de selecció: les sol·licituds seran avaluades per la permanent de la Comissió d'Investigació, segons el Reglament per a la Selecció de Becaris d'Investigació de la Universitat de València, a càrrec de Projectes d'Investigació, aprovat per la Junta de Govern d'aquesta universitat el 28 de maig de 1993. Les decisions de caràcter científic no podran ser recorregudes.  
7. Informació: per a qualsevol informació sobre requisits i documentació, cal adreçar-se al Negociat d'Investigació de la Universitat de València (carrer de la Nau, 2).  
València, 11 de gener de 1994.- El Vice-rector d'Investigació: Antonio Aucejo Pérez.